Author: lubor.lysak@normoff.gov.sk
Last saved by: Pankievičová Anežka

B. Osobitná časť

K §  1
Návrhom nariadenia vlády Slovenskej republiky sa zrušuje nariadenie vlády Slovenskej republiky č. 183/2002 Z. z., ktorým sa ustanovujú podrobnosti o technických požiadavkách 
a postupoch posudzovania zhody na zariadenia určené na osobnú lanovú dopravu v znení nariadenia vlády Slovenskej republiky č. 78/2004 Z. z. (ďalej len „nariadenie vlády č. 183/2002 Z. z.“), ktorým sa zabezpečila transpozícia smernice Európskeho parlamentu a Rady Európskej únie č. 2000/9/ES z 20. marca 2000, ktorá sa týka lanovkových zariadení určených na prepravu osôb (Ú. v. ES L 106, 3.5.2000), nakoľko dňa 21. apríla 2018 nadobudlo účinnosť priamo účinné nariadenie Európskeho parlamentu a Rady (EÚ) 2016/424 z 9. marca 2016 o lanovkových zariadeniach a zrušení smernice 2000/9/ES (Ú. v. EÚ L 81, 31.3.2016) (ďalej len „nariadenie (EÚ) č. 2016/424“), ktoré smernicu 2000/9/ES v celom rozsahu zrušuje. Nariadenie vlády č. 183/2002 Z. z. je technickým predpisom z oblasti posudzovania zhody, ktorý bol obsahovo prepojený s rámcovým zákonom č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov (ďalej len „zákon č. 264/1999 Z. z.“). Priamo účinné nariadenie (EÚ) č. 2016/424 spolu so zákonom č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, ktorý od 1. apríla 2018 nahradil zákon č. 264/1999 Z. z., tvorí komplexný právny rámec pre oblasť posudzovania zhody predmetných určených výrobkov.
K § 2 
Navrhované nariadenie vlády Slovenskej republiky je aproximačným nariadením vlády Slovenskej republiky a vykonáva sa ním právne záväzný akt Európskej únie, preto sa v súlade s Legislatívnymi pravidlami vlády SR ustanovuje transpozičný odkaz.
K § 3 
Keďže nariadenie (EÚ) č. 2016/424 podľa článku 47 zrušuje smernicu 2000/9/ES s účinnosťou 
od 21. apríla 2018, navrhuje sa zrušiť nariadenie vlády Slovenskej republiky č. 183/2002 Z. z., ktorým sa ustanovujú podrobnosti o technických požiadavkách a postupoch posudzovania zhody na zariadenia určené na osobnú lanovú dopravu v znení nariadenia vlády Slovenskej republiky 
č. 78/2004 Z. z. dňom vyhlásenia. 
K prílohe
Obsahuje označenie vykonávaného právne záväzného aktu Európskej únie.